***SZEMÉLYISÉG ÉS EGÉSZSÉGFEJLESZTÉS A KATARZISZ KOMPLEX MŰVÉSZETTERÁPIA MÓDSZERÉVEL***

**KOMPLEX MŰVÉSZETTERÁPIÁS KÉPZÉS I. BLOKK**

**(2022. február 25.)**

A továbbképzés az Oktatási Hivatal által akkreditált,

*a Katarzisz Komplex Művészetterápia Módszerére***®** épül

**Óraszám:** 74

**Alapítási engedély szám:** 647/10/2021

**Adatszolgáltatás reg. szám**: D/5325/2022

**Felnőttképzési nyilvántartási szám:** B/2020/00027

**A jelentkezéshez szükséges iskolai végzettség:** A képzésre a lent felsorolt akkreditált szakmák elvégzését igazoló BA vagy MA fokozatú egyetemi vagy főiskolai diplomával lehet jelentkezni:

**Akkreditált szakmák és munkakörök (óra elszámolható)**: tanár, tanító, gyógypedagógus, logopédus, kollégiumi nevelő, szociálpedagógus, könyvtáros tanár, fejlesztő pedagógus, óvodapedagógus, szakoktató, gyakorlati oktató, konduktor, gyermekvédelmi felelős, munkaközösség vezető, osztályfőnök, gyakorlóiskolai vezető tanár, óvodai szakvezető, szabadidő szervező

**További akkreditált szakmák (óra nem számolható el, pont nem adható, de tanúsítványra jogosult):** mentálhigiénés szakember, pszichológus, szociológus, orvos, szociális munkás, kommunikációs szakember, andragógus, művelődésszervező, viselkedéselemző, bölcsész. Valamint a 2011.évi CXC törvény alapján a továbbképzésbe bekapcsolódhatnak a felsőfokú iskolai végzettséggel rendelkező, a nevelő és oktató munkát közvetlenül segítő munkakörben foglalkoztatottak is.

**A LEA Katarzisz Komplex Művészetterápiás Képzőhelyének vezetője, a Módszer megalkotója, és szerzői jogának jogosultja:** *Dr. Antalfai Márta, PhD, ECP, európai minősítéssel rendelkező kiképző pszichoterapeuta*

**A képzés szervezője:** Lelki Egészségvédő Alapítvány

**A képzést vezeti:** *Balla Márta*, a Katarzisz Komplex Művészetterápia® Módszerével dolgozó minősített komplex művészeti terapeuta

**A képzés tervezett időpontjai és helyszíne:**

2022. február 25. péntek 15.00-20.00

2022. március 18. péntek 15.00-20.00

2022. április 22. péntek 15.00-20.00

2022. május 20. péntek 15.00-20.00

2022. június 10. péntek 15.00-20.00

2022. szeptember 9. péntek 15.00-20.00

2022. szeptember 30. péntek 15.00-20.00

2022. október 21. péntek 15.00-20.00

2022. november 11. péntek 15.00-20.00

2022. december 9. péntek 15.00-20.00

2023. január 27. péntek 15.00-20.00

2023. február 17. péntek 13.00-20.00

Vizsga: 2023. március 10. 15.00-19.00

**A képzés tervezett helyszíne:**

Bp., XIII., Karikás Frigyes utca 6/b. I. emelet 7-es ajtó.  Kaputelefon: 7-es. Felirat: Fogarasi

A kapubejáró felett a Dagály utca 10-es tábla is látható. A kapu a Dagály utcából, a parkoló mellől nyílik, a Szabó Ervin Könyvtárral szemben. A lakás bejárata a Dagály utcára néző folyosón van. A ház előtt áll meg a 115-ös busz. A busz a Boráros tér és a Göncz Árpád városközpont között közlekedik. A ház 500-500 méterre van a Forgách utcai és a Göncz Árpád városközpont (Árpád híd) metróállomásoktól.

**Csoportlétszám**: 5-10 fő

**A továbbképzés célja, elsajátítható ismeretek:** A tanfolyam sajátélményen keresztül – elméleti ismeretek kíséretével – kívánja megismertetni a résztvevőkkel a *Katarzisz Komplex Művészetterápia Módszerének* alapjait, személyiségfejlesztő aspektusait és hatótényezőit, valamint elsajátíttatni annak gyakorlatban történő alkalmazását. Az életproblémák és nevelési gondok megoldására kínál egy sajátélményre épülő módszert. Az alkotófolyamat kreativitás-fejlesztő, önismeretet elősegítő, rekreációs hatásán és a résztvevők által készített alkotások elemzésén keresztül foglalkozik mind a felnőtt, mind a gyermek élményvilágának szimbólumokban megjelenő tartalmaival. Az önismeret fejlesztésével, valamint a saját komplexusok felismerésével járul hozzá a nevelők és pedagógusok, illetve a segítő, gyógyító foglalkozásúak személyiségének kiteljesedéséhez, identitásuk megerősödéséhez. A foglalkozások során a résztvevők – a módszer speciális felépítettsége és tematikája által – elsajátítják a belső élmények és képek művészetterápiás eszközökkel való feldolgozásának módját. Alkalmazott eszközök: akvarell, tus, szén, pasztell, agyag, kollázs, montázs.

A továbbképzés folytatható a II. blokkal (60 órás), amely **művészetterápiás foglalkoztató** tanúsítvánnyal zárul, majd pedig a III. blokkal (90 órás), amely **a Katarzisz Komplex Művészetterápia Módszerével dolgozó egészségvédő és fejlesztő művészetterapeuta** képesítést ad.

**A részvétel rajztudást és művészeti előképzettséget nem igényel!**

**Az oktatás formája:** tanfolyami oktatás

A tanúsítvány kiadásának feltételei:

* otthoni feladatok elkészítése
* az oktató által megadott témákban 4 db esszé, és 4 db foglalkozásterv megírása, és az oktatónak az általa megjelölt határidőre történő leadása
* záróvizsga teljesítése a megadott tételek, megadott szakirodalom alapján, a tanfolyam befejezését követő 1 hónapon belül
* záródolgozat: egy gyermek vagy felnőtt csoport számára 15 órás művészetterápiás folyamat megtervezése 6-8 oldal terjedelemben, A4-es papírméretben és 12-es betűmérettel szerkesztve word formátumban. Beadásának határideje a tanfolyam befejezése után 3 hónapon belül.
* aláírással is alátámasztott jelenlét a foglalkozások min. 88%-án
* teljes tandíj megfizetése

**Tanúsítvány: A résztvevők a fenti feltételek maradéktalan teljesítése után tanúsítványt kapnak, amely feljogosít arra, hogy szakmai területükön belül a munkájuk során alkalmazzák a képzésen tanultakat.**

**A továbbképzés tandíja: 200000 Ft, ami fizethető 4 egyenlő részben is részletfizetéssel. Ez abban az esetben választható, ha pontosan betartja az alábbi határidőket és összegeket:**

1. **részlet (50000Ft.): 2022. február 21.**
2. **részlet (50000Ft.): 2022. március 7.**
3. **részlet (50000Ft.): 2022. április 18.**
4. **részlet (50000Ft.): 2022. május 9.**

**A képzés díja tartalmazza a művészeti eszközök és anyagok díját.**

**Bankszámlaszám: 10405004-49545051-50511049**

A tandíjfizetés kizárólag banki átutalással, vagy banki készpénzbefizetéssel történik a Lelki Egészségvédő Alapítvány számlájára.
A közlemény rovatban kérjük feltüntetni az oktató nevét, illetve ha nem a hallgató számlájáról érkezik az utalás, akkor közleményként kérjük jelölni a hallgató nevét is. Ha utóbbi lemarad, akkor nem tudjuk azonosítani a hallgatót!

**Jelentkezési határidő: 2022. február 21.**

**Jelentkezni lehet :**

emailben a **lea.pszichologia@gmail.com**címre küldött levélben az alábbi csatolmányokkal:

* hiánytalanul és pontosan kitöltött jelentkezési lap
(letölthető: <http://www.lelkiegeszsegert.hu/muveszetterapia.html>)
* önéletrajz magyarul
* motivációs levél magyarul
* diploma másolat(ok) Az akkreditált képzésre a fent felsorolt (akkreditált munkakörök, akkreditált szakmák) végzettségeket igazoló diplomával lehet jelentkezni.

**Adminisztratív információ** (pl. csoport jelenlegi állása, végzettség):
 **Herczeg Andrea**: H-P 11.00 – 15.00: +36-30-702-1779
 vagy fenti email címen

**Szakmai információ: Balla Márta**: +36-20-277-0761

**A jelentkezési lap és a motivációs levél beérkezése után értesítjük a jelentkezés elfogadásáról, ezt követően a felvétel a tandíj befizetésének sorrendjében történik.**

**Maximális létszám: 10 fő**

**A képzés elkezdésének akadályoztatása esetén a befizetett előleget nem áll módunkban visszatéríteni, de a befizetett összeggel felvétel nyerhető egy következő csoportba, amennyiben ezt a szándékát 20 nappal az oktatás kezdete előtt jelzi.**

**A képzés megkezdése, majd a Hallgató által történő megszakítása esetén a befizetett képzési díj nem kerül visszafizetésre.**